Legal Document

Category: 965

Text:
54. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Φ27/44128/3339 της 30 Ιουλ.-10 Αυγ.2004 (ΦΕΚ Β΄1224) (Διόρθ.Σφαλμ. στο ΦΕΚ Β΄1376/8-92004) Καθορισμός ύψους και διαδικασίας επιβολής προστίμου σε όσους διακινούνται με σιδηροδρομικά οχήματα της ΠΡΟΑΣΤΙΑΚΟΣ Α.Ε. και δεν καταβάλουν το νόμιμο κατά περίπτωση κόμιστρο. 1. Όσοι διακινούνται με σιδηροδρομικά οχήματα από την θυγατρική επιχείρηση του Οργανισμού Σιδηροδρόμων Ελλάδος (ΟΣΕ), ΠΡΟΑΣΤΙΑΚΟΣ Α.Ε οφείλουν να καταβάλλουν το νόμιμο κατά περίπτωση κόμιστρο της αντίστοιχης διαδρομής, να φυλάσσουν το αποδεικτικό καταβολής και να το επιδεικνύουν στις περιπτώσεις που ζητείται από τα εξουσιοδοτημένα για τον έλεγχο όργανα.  2. Στις περιπτώσεις που δεν θα καταβάλλεται το κόμιστρο από τους διακινούμενους με σιδηροδρομικά οχήματα της ΠΡΟΑΣΤΙΑΚΟΣ Α.Ε. εφαρμόζονται οι διατάξεις του άρθρου 1 και άρθρου 2 του ν. 1214/1981 και επιβάλλεται σε αυτούς πρόστιμο 20πλάσιο της τιμής του εισιτηρίου της ζώνης που περιλαμβάνει τον σταθμό της επιβίβασης του διακινούμενου και τον επόμενο μετά την διαπίστωση της μη καταβολής σταθμό. 3. Τα προβλεπόμενα πρόστιμα επιβάλλονται από ειδικώς εξουσιοδοτημένους υπαλλήλους της ΠΡΟΑΣΤΙΑΚΟΣ Α.Ε. σύμφωνα με τα οριζόμενα στο άρθρο 2 του ν. 1214/1981. 4. Για τον τύπο της πράξης βεβαίωσης παράβασης και τη διαδικασία επιβολής προστίμου εφαρμόζονται για την ΠΡΟΑΣΤΙΑΚΟΣ ΑΕ αναλογικά οι διατάξεις της υπ’ αριθμ. 91550/191/1986 απόφασης του Υπουργού Μεταφορών και Επικοινωνιών. 5. Η απόφαση αυτή ισχύει από την ημερομηνία δημοσίευσής της στην εφημερίδα της Κυβερνήσεως. Σελ. 98,53268 Τεύχος - Σελ.  21.Β.δ.54 Οργανισμός Σιδηροδρόμων Ελλάδος (Ο.Σ.Ε.)-Σιδηροδρομικές Επιχειρήσεις